open-index/open-wikipedia-markdown huggingface dataset:
טייטיי וושינגטון

**טיירון לואיס "טייטיי" וושינגטון ג'וניור** (באנגלית: **Tyrone Lewis "TyTy" Washington Jr.**; נולד ב-15 בנובמבר 2001) הוא כדורסלן אמריקאי המשחק בעמדת הרכז במילווקי באקס.

## קריירה
וושינגטון נולד וגדל בפיניקס, אריזונה. הוא בחר לשחק כדורסל עבור קבוצת הכדורסל של אוניברסיטת קרייטון, אך לאחר התבטאות גזענית של מאמן הקבוצה החליט וושינגטון לשחק בקבוצת הכדורסל של אוניברסיטת קנטקי.

ב-8 בינואר 2022 רשם וושינגטון 17 נקודות ו-17 אסיסטים בניצחון 92–77 על ג'ורג'יה, ושבר את שיא האוניברסיטה לאסיסטים במשחק אחד שהחזיק ג'ון וול. ב-15 בינואר קלע שיא קריירה של 28 נקודות בניצחון 107–79 על טנסי. בעונתו היחידה באוניברסיטה העמיד וושינגטון ממוצעים של 12.5 נקודות, 3.9 אסיסטים ו-3.5 ריבאונדים למשחק. ב-6 באפריל 2022 הכריז כי יתמודד בדראפט 2022 ב-NBA.

בדראפט נבחר וושינגטון בבחירה ה-29 על ידי ממפיס גריזליס, והועבר בטרייד כבר באותו לילה למינסוטה טימברוולבס ומשם ליוסטון רוקטס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:פיניקס: אישים
קטגוריה:כדורסלנים אמריקאים
קטגוריה:פיניקס: כדורסלנים
קטגוריה:כדורסלני אוניברסיטת קנטקי
קטגוריה:כדורסלני יוסטון רוקטס
קטגוריה:בחירות דראפט של ממפיס גריזליס
קטגוריה:אמריקאים שנולדו ב-2001
ג'יילן דורן

**ג'יילן מונטז דורן** (באנגלית: **Jalen Montez Duren**; נולד ב-18 בנובמבר 2003) הוא כדורסלן אמריקאי המשחק בעמדת הסנטר בדטרויט פיסטונס.

## קריירה
בנערותו שיחק דורן גם בייסבול ופוטבול, בטרם החליט להתמקד רק בכדורסל. הוא החליט לשחק עבור קבוצת הכדורסל של אוניברסיטת ממפיס, וב-19 בנובמבר 2021 קלע 19 נקודות, אסף 19 ריבאונדים וחסם חמש זריקות בניצחון 74–62 על מערב קנטאקי. בשנתו היחידה באוניברסיטה העמיד ממוצעים של 12 נקודות, 8.1 ריבאונדים ו-2.1 חסימות למשחק. ב-18 באפריל 2022 הכריז על מועמדותו לדראפט 2022 ב-NBA.

## קריירה מקצוענית
בדראפט נבחר דורן בבחירה ה-13 על ידי שארלוט הורנטס, אך הועבר בטרייד לניו יורק ניקס ולאחר מכן לדטרויט פיסטונס. הוא הצטרף לסגל הפיסטונס לליגת הקיץ של ה-NBA, ובהופעת הבכורה שלו בטורניר קלע תשע נקודות בניצחון 81–78 על פורטלנד טרייל בלייזרס. ב-7 ביולי 2022 חתם על חוזה רוקי בקבוצה.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי דלאוור

קטגוריה:כדורסלנים אמריקאים
קטגוריה:דלאוור: כדורסלנים
קטגוריה:כדורסלני אוניברסיטת ממפיס
קטגוריה:כדורסלני דטרויט פיסטונס
קטגוריה:בחירות דראפט של שארלוט הורנטס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-2003
מלון שרונה

**מלון שרונה** הוא בית מלון עתידי הנבנה ליד מגדל עזריאלי שרונה באזור דרך מנחם בגין ומתחם שרונה בתל אביב-יפו, בניית המלון החלה ב-2014 אך נעצרה למספר שנים עד חידושה בסוף 2019, המלון עתיד להיות בעל מספר החדרים הגדול בישראל עם 977 חדרים, ויהיה גם הגבוה בישראל עם 58 קומות וגובה של 163 מטרים, ויאפיל בגובהו על מלון לאונרדו סיטי טאוור ברמת גן שמחזיק בתואר נכון ל-2025.

חמש הקומות הראשונות ישמשו לאזורים ציבוריים, קומות 6 עד 42 ישמשו כמלון, וקומות 43 עד 58 ישמשו למגורים של 108 יחידות דיור.

הנוף מהמגדל צפוי להשקיף על העיר תל אביב וחלקים נרחבים מגוש דן. צורתו הגאומטרית הוא משולש מעוגל המתפרש על שטח של שישה דונם. במלון יהיו סוויטות וחדרי יוקרה שישורתו בידי לובי גבוה בקומה ה-38, מרכז כנסים, ספא בעל שתי בריכות, מסעדות וחנויות המשלימות את קומפלקס המלון.

הבניין נמצא בבעלות חברת נצבא. בדצמבר 2020 נקנסה החברה ב-14 מיליון שקל בעקבות עיכוב בהקמת המלון. שנתיים לאחר מכן, בדצמבר 2022, פורסם כי עבודות הבנייה הופסקו עקב מחלוקות בין הבעלים לקבלן המבצע (חברת אלקטרה).

באוקטובר 2024 פורסם בניו יורק טיימס כי בטרם פרוץ מלחמת חרבות ברזל חשבו נשיא ארצות הברית דונלד טראמפ ובנו אריק טראמפ לקנות את הזכויות להפעלת המלון מחברת נצבא ולצרפה כנכס אל ארגון טראמפ, אך משפרצה המלחמה ויתרו על הנכס.

עבודות בניית המלון התחדשו בתחילת 2025. ביולי אותה השנה נהרג בבניין פועל זר מסין.

## ראו גם

* שרונה מרקט

## קישורים חיצוניים

## הערות שוליים

שרונה
שרונה
שרונה, מלון
קטגוריה:שרונה
יחסי איחוד האמירויות הערביות – ברזיל

[ממוזער|יורש העצר של איחוד האמירויות [מוחמד בן זאיד אאל נהיאן נפגש עם נשיא ברזיל ז'איר בולסונרו בעת ביקור האחרון באבו דאבי, 2019]]
**יחסי איחוד האמירויות הערביות–ברזיל** הם יחסי החוץ בין איחוד האמירויות הערביות וברזיל.

## סקירה כללית
היחסים הדיפלומטיים בין ברזיל לאיחוד האמירויות הערביות כוננו רשמית ב-1974 ושגרירות ברזיל באבו דאבי הוקמה ב-1978. ב-1991 הקימה איחוד האמירויות את שגרירותה בברזיליה, הראשונה באמריקה הלטינית. בנוסף, איחוד האמירויות מחזיקה קונסוליה כללית בסאו פאולו, שהמטה החדש שלה נחנך במרץ 2017.

היחסים הבילטרליים רשמו העמקה פוליטית וכלכלית משמעותית במיוחד מאז שנות ה-2000. תהליך זה חוזק בביקורים רשמיים. בנובמבר 2013, סגן הנשיא מישל טמר ביקר באיחוד האמירויות. שר החוץ ושיתוף הפעולה הבינלאומי של איחוד האמירויות, שייח' עבדאללה בן זאיד אאל נהיאן, ביקר בברזיל ב-2009, 2010 (מרקוסור), 2012, 2014, 2017 ו-2019. ראש ממשלת איחוד האמירויות וסגן נשיא איחוד האמירויות והאמיר של דובאי, מוחמד בן ראשד אאל מכתום, ביקר בברזיל בשנת 2014. כמו כן בשנת 2019, הנשיא ז'איר בולסונארו ביקר באיחוד האמירויות הערביות, מלווה בפמליית שרים נרחבת.

לפני הביקור הנשיאותי, שרי המדע, הטכנולוגיה, החדשנות והתקשורת, מרקוס פונטס; של אזרחות, אוסמר טרה; של איכות הסביבה, ריקרדו סאלז; וחקלאות, טרזה כריסטינה, ערכו גם נסיעות נפרדות לאיחוד האמירויות, עם תוצאות משמעותיות. לברזיל ולאיחוד האמירויות הערביות יש יחסים בילטרליים מצוינים.

בשנים האחרונות נחתמו בין היתר הסכמים לביטול מיסוי כפול, ויתור ויזה והסגרה. לאחר הנחת הבסיסים המשפטיים, המדינות נעות קדימה במטרה להעמיק את הקשר התרבותי ביניהן.

## יחסי סחר
הכלכלות של ברזיל ואיחוד האמירויות משלימות מאוד ומראות פוטנציאל לשיתוף פעולה במספר מגזרי סחר והשקעות שעדיין לא נחקרו או מפותחים רק בחלקם. הסוכנות הברזילאית לקידום מסחר והשקעות (APEX-Brazil) מחזיקה משרד ב, הממוקם בדובאי. בשנת 2018, הסחר הדו-צדדי בין שתי המדינות הגיע ל-2.59 מיליארד דולר.

## נציגויות דיפלומטיות
* ברזיל מחזיקה באיחוד האמירויות הערביות שגרירות באבו דאבי.
* איחוד האמירויות הערביות מחזיקה בברזיל שגרירות בברזיליה וקונסוליה כללית בסאו פאולו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–קניה

**יחסי אורוגוואי–קניה** הם יחסי החוץ בין אורוגוואי וקניה.

## סקירה כללית
שתי המדינות כוננו יחסים דיפלומטיים ב-20 ביולי 1992. שתי המדינות משתפות פעולה במגוון ארגונים בינלאומיים, ובכלל זה באו"ם.

## נציגויות דיפלומטיות
* אורוגוואי אינה מיוצגת בקניה לא בדרג השגרירות ולא בדרג הקונסוליה.
* קניה מיוצגת באורוגוואי באמצעות שגרירותה בברזיליה, ברזיל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מאיר גאויזון

**מאיר גאויזון** (או **גאביזון**; 1545 - ?) היה רב, דיין ופוסק בקהיר במאה ה-16.

## ביוגרפיה
גאויזון נולד בין השנים 1545 עד 1555. הוא נולד בצפת למשפחת מגורשי ספרד. בספרו, מהר"ם גאויזון, איננו מזכיר איפה למד, אך ייתכן ולמד אצל רבי משה קסטילץ, שהיה אחד מחכמי צפת.

### עזיבתו למצרים
בין השנים 1574 עד 1588, עזב גאויזון את צפת על מנת להתגורר במצרים, בדומה לאחרים שעשו זאת באותה התקופה בשל הידרדרות כלכלית בצפת באותה העת, והיחס הנוקשה מצד השלטון העות'מאני כלפי האוכלוסייה הלא-מוסלמית באזור. גאויזון בחר להתיישב באלכסנדריה, אך לאחר מכן התגורר בקהיר ונמנה עם רבניה.

### מצבו הכלכלי
גאויזון לא התפרנס מעצם היותו רב, אלא עסק במסחר, בעיקר במסחר במשי ואריגים נוספים. מצבו הכלכלי היה איתן, ואף כתב בספרו כי רבים רדפו אחרי כספו:

בנוסף לכך, אנשים פרטיים תבעו אותו, וככל הנראה היה בסכנת חיים ואף שהה בבית סוהר.

## תשובותיו
תשובותיו ההלכתיות נדפסו מכתב יד בספר **שו"ת רבי מאיר גאויזון** על ידי פרופ' אליאב שוחטמן, הוצאת מכון ירושלים, תשמ"ה.

## הערות שוליים

קטגוריה:רבנים מצרים
יחסי אורוגוואי – איחוד האמירויות הערביות

**יחסי אורוגוואי–איחוד האמירויות הערביות** הם יחסי החוץ בין איחוד האמירויות הערביות ואורוגוואי.

## סקירה כללית
שתי המדינות כוננו יחסים דיפלומטיים ב-1 באפריל 1980. בפברואר 2022 הגיעה משלחת דיפלומטית מאורוגוואי לאיחוד האמירויות הערביות. כחלק מהמשלחת של אורוגוואי לדובאי, התקיים פורום עסקי בהשתתפות הנשיא לואיס לאקאז'ה פו והפגישה "איחוד האמירויות הערביות ואורוגוואי: שערים בין המזרח התיכון לאמריקה הלטינית", נערכה עם מצגות של שר הכלכלה והאוצר. ושר התעשייה, האנרגיה והכרייה.

## יחסי סחר
בשנת 2020, איחוד האמירויות הערביות ייצאו בשווי 17.6 מיליון דולר לאורוגוואי. המוצרים העיקריים שיוצאו מאיחוד האמירויות הערביות לאורוגוואי היו נפט מזוקק (4.03 מיליון דולר), דשנים חנקניים (1.7 מיליון דולר), ומוצרי אתרעה (1.45 מיליון דולר). במהלך 24 השנים האחרונות גדל הייצוא של איחוד האמירויות הערביות לאורוגוואי בשיעור שנתי של 30.6%, מ-29.3 אלף דולר ב-1996 ל-17.6 מיליון דולר ב-2020.

באותה שנה, אורוגוואי ייצאה בשווי 13.4 מיליון דולר לאיחוד האמירויות הערביות. המוצרים העיקריים שיוצאו מאורוגוואי לאיחוד האמירויות הערביות היו בקר (5.28 מיליון דולר), חמאה (1.65 מיליון דולר), ובשר כבשים ועיזים (1.07 מיליון דולר). במהלך 25 השנים האחרונות גדל הייצוא של אורוגוואי לאיחוד האמירויות הערביות בשיעור שנתי של 9.67%, מ-1.47 מיליון דולר ב-1995 ל-13.4 מיליון דולר ב-2020.

## נציגויות דיפלומטיות
* אורוגוואי מחזיקה באיחוד האמירויות הערביות שגרירות באבו דאבי.
* איחוד האמירויות הערביות מיוצגת באורוגוואי באמצעות שגרירותה בבואנוס איירס, ארגנטינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יעקב גלברד

**יעקב גלברד** (נולד ב-2 במאי 1947) הוא מנהל ואיש עסקים ישראלי. כיהן בין היתר כמנכ"ל הריבוע הכחול, בזק ופרטנר.

## ביוגרפיה
גלברד נולד בשנת 1947 בגרמניה ועלה עם הוריו לישראל בשנת 1949. בשירותו הצבאי שימש כמדריך בבית הספר לחימוש ולאחר שחרורו למד לתואר ראשון בכלכלה וחשבונאות באוניברסיטת תל אביב, גלברד הוא רואה חשבון בהשכלתו.

גלברד נישא ב-1972 ולו 4 בנים.

## קריירה
גלברד עבד ברשת הריבוע הכחול במשך 17 שנים, בין השנים 1992–1999 כיהן כמנכ"ל הרשת. כשנתיים לאחר פרישתו מהריבוע הכחול מונה למנכ"ל פלאפון וכיהן בתפקיד זה עד לשנת 2005 אז עבר לנהל את החברה האם, בזק.

בתקופת כהונתו בבזק נחשפה פרשת בונוסים ואופציות שהוענקו לבכירי החברה ללא הליך תקין. גלברד פרש מתפקידו בבזק באפריל 2007 ברקע הבדיקה שהתקיימה בפרשה. בדצמבר אותה שנה מונה ליו"ר תפרון עד לשנת 2010.

בשנת 2010 מונה למנכ"ל פרטנר ולאחר כשנה הוחלט על סיום כהונתו.

## הערות שוליים

קטגוריה:מנכ"לי בזק
קטגוריה:דירקטורים ישראלים
קטגוריה:בוגרי אוניברסיטת תל אביב
קטגוריה:ישראלים ילידי גרמניה
קטגוריה:רואי חשבון ישראלים
קטגוריה:חיילי חיל החימוש
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1947
יונתן קלימי

**יונתן קלימי** (נולד ב-21 בדצמבר 1993) הוא זמר, פזמונאי, פסנתרן וגיטריסט ישראלי, שכתב עשרות שירים ביניהם "חיים שלי" של עדן בן זקן, "אהבה כמו שלנו" של שרית חדד ו"סוף של כל סיפור" של איל גולן. בין היתר פתח קריירת כתיבה משותפת עם תמר יהלומי.

## ביוגרפיה
קלימי נולד במושב תלמי ביל"ו, הממוקם ליד העיר נתיבות. החל מגיל ארבע החל ללמוד נגינה על פסנתר, קלידים וגיטרה. אביו, שמשון קלימי הוא זמר מוכר בעדה הכורדית. בצעירותו ליווה אותו יונתן בהופעותיו, משם גם ספג את המקצבים והלחנים הכורדיים והטורקיים שבאים לידי ביטוי בחלק מלחניו. את שירותו הצבאי עשה בלהקה הצבאית של חיל החינוך והנוער כקלידן וכזמר. במהלך שנים אלו הכיר את שותפתו לכתיבה, תמר יהלומי, עמה לימים כתב עשרות להיטים שדורגו במצעדי הפזמונים בישראל. בד בבד ליווה כקלידן מספר אמנים בהופעתם, דוגמת אגם בוחבוט ועומר אדם.

לאחר שחרורם מהצבא החליטו השניים לפתוח אולפן הקלטות משלהם, וקלימי עבר ממקום הולדתו לראשון לציון. ב-8 במאי 2018 פורסם השיר "אוהבת אותי אמיתי" של עומר אדם. הוא דורג במקום הרביעי במצעד הסינגלים של המדיה פורסט ואף במקום הראשון ב. קלימי כתב שירים נוספים לאדם, כמו "רחוק מכולם", שהגיע למקום השני במצעד הפזמונים השנתי של המדיה פורסט. את השיר "חיים שלי" של עדן בן זקן ביצע לראשונה בחתונתה, כשהוא מלווה את עצמו בפסנתר. הוא פורסם בגרסתו הרשמית ב-5 ביוני, והגיע למקום השישי במצעד השנתי של גלגלצ. קלימי גם כתב את "כשתבוא" בו חשפה בן זקן את הריונה ב-2020. לשרית חדד כתב עבורה את "תצא לי מהראש", "מי תאהב" ו"אהבה כמו שלנו", שהקדישה אותה לבת-זוגה. ב-19 בינואר 2022 פורסם הסינגל "סוף של כל סיפור" של איל גולן אותו כתב קלימי. הוא נכלל באלבומו קצת שמח קצת עצוב.

קלימי, בנוסף לפעילותו ככותב, העלה לערוץ היוטיוב שלו מספר גרסאות כיסוי לשירים ישראליים מוכרים. סינגל הבכורה שלו, "שלא תביני לא נכון", יצא לאור במרץ 2021. באוגוסט פרסם את "מיליון שירים", שצבר פופולריות בפלטפורמת ה"טיקטוק". הסינגל השלישי שלו, "סימני פרידה", יצא בדצמבר 2021. שירם המשותף של קלימי ושל יהלומי, "מזל", יצא ב-31 במרץ 2022 וצבר כאחד עשר מיליוני צפיות ביוטיוב.

ב-8 בינואר 2023 הוציא את הסינגל "מי את היום בלעדיי" שהגיע למקום החמישי במצעד היטליסט. ב-19 במרץ הוציא את הסינגל "תרסקי לי ת'לב". ב-4 באפריל הוציא את הסינגל "לשוב אליך" עם תמר יהלומי. ב-21 במאי הוציא את הסינגל "מי אם לא אני". ב-5 ביולי הוציא את הסינגל "דוקטורט" שהגיע למקום ה-54 במצעד ההיטליסט. ב-22 באוגוסט הוציא את הסינגל "עושה לי שקט". ב-19 בנובמבר הוציא את הסינגל "אל תדאגי אמא", שהגיע למקום ה-82 במצעד ההיטליסט.

ב-1 בפברואר 2024 הוציא את הסינגל "בעיניים עצומות". ב-24 במרץ פורסם "אותיות זרוקות", וב-11 ביולי יצא "אשקלוני רווק". ב-15 ביולי יצא לאור הסינגל "פרח שלי". ב-18 ביולי יצא לאור הסינגל "בגידות". ב-22 ביולי יצא לאור המיני-אלבום הראשון שלו, "יונתן קלימי". ב-31 בדצמבר הוציא את הסינגל "קוראים לך אהבה".

ב-3 בפברואר 2025 קלימי ותמר יהלומי הוציאו דואט בשם "דם לא מים". ב-10 באפריל הוציא את הסינגל "הכל יהיה בסדר". בפברואר 2026, נודע כי קלימי ויהלומי נהפכו לצמד מוסיקלי רשמי, והוציאו  בחודש פברואר אלבום בשם מבוסס על סיפור אמיתי" האלבום זכה לפופולרית רבה בטיק טוק .

## דיסקוגרפיה
### מיני-אלבומים

* 2024: יונתן קלימי 

## הערות שוליים

קטגוריה:זמרים ישראלים
קטגוריה:חברי להקת חיל החינוך
קטגוריה:פזמונאים ישראלים
קטגוריה:פסנתרנים ישראלים
קטגוריה:גיטריסטים ישראלים
קטגוריה:קלידנים ישראלים
קטגוריה:אנשי המושב
קטגוריה:מועצה אזורית מרחבים: אישים
קטגוריה:ישראלים שנולדו ב-1993
ITunes Live from SoHo (מיני-אלבום של טיילור סוויפט)

***iTunes Live from SoHo*** הוא המיני-אלבום השלישי של הזמרת-יוצרת האמריקאית טיילור סוויפט. את האלבום הוציאה לאור ב-15 בינואר 2008 חברת התקליטים ביג משין רקורדס, כחלק מסדרה המונה ארבעה מיני-אלבומים. הוא יצא בחסות חברת אייטונס.

## רקע
סוויפט פיתחה עניין בשלב מוקדם של חייה במוזיקת קאנטרי ובכתיבת שירים. בגיל 11 ניסתה לחתום על חוזה הקלטות עם חברת תקליטים. אולם הם לא התעניינו בה משום שהייתה צעירה מדי. עם זאת, הוציאה בשנת 2006 את אלבום הבכורה שלה *[[Taylor Swift]]*, שזכה להצלחה רבה. מתוך האלבום, הוציאה חמישה סינגלים, שכולם נכללו במיני-אלבום בנוסף לשני שירים נוספים וגרסת כיסוי אחת לשיר "Umbrella" של ריהאנה.

## רשימת רצועות

## היסטוריית יציאות לאור

## הערות שוליים

## קישורים חיצוניים

קטגוריה:מיני-אלבומים מ-2008
קטגוריה:אלבומי טיילור סוויפט
קטגוריה:מיני-אלבומים באנגלית
קטגוריה:אלבומי קאנטרי פופ
קטגוריה:אלבומי חברת ביג משין רקורדס
דואט (אלבום)

"**דואט**" הוא אלבום הופעה משותף של הזמרים הישראליים שלומית אהרון ויבגני שפובלוב. את האלבום הוציאה לאור בשנת 2003 חברת התקליטים הד ארצי. באלבום נכללו ארבע גרסאות כיסוי למספר יצירות מוזיקליות, כמו "Adagio De Albinoni", "Ave Maria", "Santa Lucia Luntana" ו-"Love Child" של הסופרימס. "שיר העמק", שנכתב והולחן על ידי נתן אלתרמן ודניאל סמבורסקי, נכלל גם כן באלבום.

## רשימת רצועות

## הערות שוליים

## קישורים חיצוניים

קטגוריה:אלבומי שלומית אהרון
קטגוריה:אלבומי הופעה בעברית
קטגוריה:אלבומי חברת הד ארצי
כשתבוא תראה

"**כשתבוא תראה**" הוא אלבום האולפן הרביעי של הזמרת הישראלית שלומית אהרון. את האלבום הוציאה לאור בשנת 2006 חברת התקליטים הד ארצי. בין השירים שהצליחו מתוך האלבום נמנים "כאן הבית", שנכתב והולחן על ידי אדמית הראל וליאור אלבו; "בכל הדברים הפשוטים", שגם אותו כתבה הראל עם טל שגב ו"את השקט שלי", שהושמע רבות בתחנות הרדיו השונות בישראל.

## רשימת רצועות

## הערות שוליים

## קישורים חיצוניים

קטגוריה:אלבומי שלומית אהרון
קטגוריה:אלבומים בעברית
קטגוריה:אלבומי חברת הד ארצי
המופע המשותף עם הכל עובר חביבי

"**המופע המשותף עם הכל עובר חביבי**" הוא אלבום הופעה של הלהקה הישראלית הכל עובר חביבי ושל הסולנית שלה, שלומית אהרון. את האלבום הוציאה לאור בשנת 2007 חברת התקליטים הליקון. הוא הוקלט במופע שנערך בישראל של הלהקה באותה שנה.

## רשימת רצועות

## הערות שוליים

קטגוריה:אלבומי שלומית אהרון
קטגוריה:אלבומי הופעה בעברית
קטגוריה:אלבומי חברת הליקון
אליפות ברית המועצות בשחמט 1920

**אליפות ברית המועצות בשחמט [[1920]]** הייתה תחרות שחמט שנערכה בין 4 ל-24 באוקטובר 1920 במוסקבה שבברית המועצות. 
אלכסנדר אלכין, שצבר 12 נקודות מ-15 אפשריות, זכה בתחרות.

## תוצאות

## קישורים חיצוניים
* סיקור אליפות ברית המועצות בשחמט 1920, באתר צ'סגיימס 

קטגוריה:תחרויות שחמט ב-1920
קטגוריה:1920 בברית המועצות
קטגוריה:אליפויות ברית המועצות בשחמט
קטגוריה:מוסקבה: תחרויות שחמט
אורטל אופק (אלבום)

**אורטל אופק** הוא אלבום הבכורה של הזמרת-יוצרת הישראלית אורטל אופק. בשנת 2007 הוציאה אופק סינגל ראשון, "בשדות של המושב", שכתבה, הלחינה והפיקה. בשנים שלאחר מכן הוציאה את הסינגלים "יום ועוד לילה" (שלווה בקליפ), "מאמינה בניסים" ו"קרן אור". הם נכללו באלבום עצמו.

## רקע
באוגוסט 2010 יצא בהוצאת חברת "היי פידליטי" אלבומה הראשון של אופק, אורטל אופק, שבו נכללו בין היתר כל הסינגלים שהוציאה בשלוש השנים שקדמו לו. פרט לשיר התפילה "אבינו מלכנו" אופק כתבה והלחינה את כל שירי האלבום, וכן עיבדה, הפיקה מוזיקלית, וניגנה ברוב כלי הנגינה. מיד עם יציאתו, נבחר האלבום לאלבום השבוע ב-88FM וכן זכה בקטגוריה "היצירה המקורית של השנה" בסיכום השנתי שערך רדיו דרום במשדר מיוחד.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2010
קטגוריה:אלבומים בעברית
אלבום ראשון (אלבום של אלינור אהרון)

"**אלבום ראשון**" הוא אלבום הבכורה של הזמרת והשחקנית הישראלית אלינור אהרון. הוא יצא בשנת 2012 באופן עצמאי, והופץ על ידי חברת "PIL". את רוב שירי האלבום הלחינה וכתבה בעצמה. בין הסינגלים שפורסמו מתוכו נמנים "לא סתם (פה וגם שם)", "עלילה" ו"משייפים אותי". מבקר המוזיקה הישראלי יוסי חרסונסקי העניק לאלבום שלושה וחצי כוכבי זה מתוך חמישה וציין כי יחסית לאלבום ראשון של אמן הוא טוב מאוד.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2012
קטגוריה:אלבומים בעברית
קטגוריה:אלבומים בהוצאה עצמית
סנריוסקה פודבול

**סנריוסקה פודבול** (בדנית: **SønderjyskE Fodbold**, בקיצור **SønderjyskE** או בקיצור **SE**) הוא מועדון כדורגל דני מהעיר האדרלסב. המועדון מארח את משחקיו הביתיים באצטדיון האדרלסב פוטבול סטאדיום.

המועדון מייצג את אזור דרום יוטלנד שבדנמרק, כאשר בעבר המועדון נקרא "האדרסלב FK" (מיולי 1906 ועד 31 בדצמבר 2000), לאחר מכן "אייץ'.אף.קיי. סונאיולנד" שמשמעותו "דרום יוטלנד" (מ-2001 ועד 2003), ובינואר 2004 הפך את שמו לסנריוסקה פודבול, שמשמעות שם זה הוא "כדורגל דרום יוטלנדי".

## היסטוריה
בסיום עונת 2004/2005 המועדון העפיל בפעם הראשונה בהיסטוריה שלו לליגת העל הדנית, אך חזר לליגת המשנה לאחר עונה. שנתיים לאחר מכן העפיל שוב לליגה הבכירה וביסס את מעמדו בתואר מועדון לגיטימי בליגה הדנית הבכירה.

למועדון סגנות אליפות אחת מעונת 2015/2016, ותואר גביע דני אחד שהוא בעצם התואר הבכיר היחידי של המועדון מאז ומעולם, בגמר שבו ניצחה את אולבורג בולדספילקלוב בתוצאה 0–2 מעונת 2019/2020. בהתאם לסגנותה וזכייתה בתואר השתתפה הקבוצה גם במוקדמות הליגה האירופית בפעם הראשונה בתולדותיה ב-2016/2017 ולאחר מכן ב-2020/2021, אך לא הצליחה להגיע מעבר לשלב הפלייאוף.

בסיום עונת 2021/2022 סיים המועדון במקום ה-12 בליגה ולראשונה לאחר 14 עונות רצופות חזר לליגת המשנה. נכון לעונת 2025/2026 הקבוצה משחקת בליגת העל הדנית.

## תארים
* **[[הגביע הדני]]**: זכייה אחת
** 2019/2020
* **[[ליגת העל הדנית]]**: סגנות אחת
** 2015/2016

## קישורים חיצוניים

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-2004
*
Hey (אלבום)

***Hey*** הוא אלבום הרמיקס הראשון של הזמרת הישראלית אילנה אביטל. את האלבום הוציאה לאור בשנת 2005 חברת התקליטים IMP. הוא פורסם בפורמט תקליטור וכמקסי-סינגל.

## רשימת רצועות

## הערות שוליים

קטגוריה:אלבומי אילנה אביטל
קטגוריה:אלבומי רמיקס באנגלית
קטגוריה:אלבומי חברת IMP רקורדס
נוסע רחוק (אלבום)

"**נוסע רחוק**" הוא אלבום האולפן השני של הזמר הישראלי חן אהרוני. הוא יצא בהוצאה עצמית, והופץ על ידי חברת התקליטים Mobile1 Music, כשנתיים לאחר הוצאת אלבום הבכורה שלו, "חן אהרוני". מתוכו יצאו חמישה סינגלים: "הולך לשם", "מאמי", "נוסע רחוק", "משהו חסר" ו"חמש דקות".

## רשימת רצועות

## הערות שוליים

קטגוריה:אלבומי חן אהרוני
קטגוריה:אלבומים בעברית
קטגוריה:אלבומים בהוצאה עצמית
קטגוריה:אלבומי חברת Mobile1 Music
אני בחוץ

"**אני בחוץ**" הוא אלבום האולפן השלישי של הזמר הישראלי חן אהרוני. הוא יצא בהוצאה עצמית בשנת 2022, והופץ על ידי חברת התקליטים Mobile1 Music, כעשר שנים לאחר הוצאת האלבום השני שלו, "נוסע רחוק". מתוכו יצאו הסינגלים "מי אתה", "ים כחול עמוק", "אני בחוץ" ו"בא לי בגלים".

## רשימת רצועות

## הערות שוליים

קטגוריה:אלבומי חן אהרוני
קטגוריה:אלבומים בעברית
קטגוריה:אלבומים בהוצאה עצמית
קטגוריה:אלבומי חברת Mobile1 Music
עונת 1998/1999 בליגת המשנה ההולנדית

**עונת 1998/1999 בליגת המשנה ההולנדית** הייתה העונה ה-43 של ליגת המשנה ההולנדית, שהיא הליגה ההולנדית השנייה.
בסיום עונה זו, דן בוס העפילה לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, פ.צ חרונינגן ופולנדם ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה.
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.

## טבלת הליגה

### פלייאוף העלייה
8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל

#### בית א

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-1998
קטגוריה:תחרויות כדורגל ב-1999
קטגוריה:1999 בהולנד
פדריקו גאטי

**פדריקו גאטי** (באיטלקית: **Federico Gatti**; נולד ב-24 ביוני 1998 בריבולי שבאיטליה) הוא כדורגלן איטלקי המשחק בעמדת הבלם בקבוצת יובנטוס מהסרייה א' ובנבחרת איטליה.

## קריירת מועדונים
גאטי החל את הקריירה המקצוענית שלו במספר קבוצות מהליגות הנמוכות באיטליה. ב-1 ביולי 2021 חתם גאטי על חוזה לארבע עונות בפרוזינונה מהסרייה ב'.

ב-31 בינואר 2022 חתם גאטי על חוזה לארבע עונות וחצי ביובנטוס מהסרייה א', והושאל בחזרה לפרוזינונה עד לתום עונת . בסך הכל ערך 35 הופעות ליגה במדי פרוזינונה, בהן הבקיע חמישה שערים.

ב-31 באוגוסט 2022 ערך גאטי את הופעת הבכורה שלו ביובנטוס, בניצחון 0–2 על ספציה במסגרת המחזור הרביעי בליגה לעונת 2022/2023.

## קריירה בינלאומית
ב-11 ביוני 2022 ערך גאטי את הופעת הבכורה שלו בנבחרת איטליה, בתיקו 0-0 נגד נבחרת אנגליה במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני פרוזינונה
קטגוריה:כדורגלני יובנטוס
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:איטלקים שנולדו ב-1998
מרלי אקה

**מרלי אקה** (בצרפתית: **Marley Aké**; נולד ב-5 בינואר 2001 בבזייה שבצרפת) הוא כדורגלן צרפתי המשחק בעמדת קשר הכנף בקבוצת יובנטוס מהסרייה א'.

## קריירת מועדונים
אקה גדל במחלקות הנוער של אגדה, מונפלייה ובזייה. בשנת 2018 חתם באולימפיק מרסיי מליגת העל הצרפתית והחל לשחק בקבוצת המילואים של המועדון. ב-29 בספטמבר 2019 ערך את הופעת הבכורה שלו בקבוצה הראשונה של המועדון, כשהחליף את ואלר ז'רמן בדקה ה-84 בתיקו 1-1 נגד סטאד רן במסגרת המחזור השמיני בליגה לעונת 2019/2020. ב-3 בנובמבר 2020 ערך את הופעת הבכורה שלו בליגת האלופות, כשהחליף את פלוריאן תובאן בדקה ה-82 בהפסד 0–3 לפורטו במסגרת שלב הבתים לעונת 2020/2021. בסך הכול ערך 18 הופעות ליגה במדי המועדון.

ב-28 בינואר 2021 חתם אקה על חוזה לארבע עונות וחצי ביובנטוס מהסרייה א'. ב-18 בינואר 2022 ערך את הופעת הבכורה שלו בקבוצה הראשונה של המועדון, כשהחליף את חואן קוואדראדו בדקה ה-75 בניצחון 1–4 על סמפדוריה במסגרת קופה איטליה. ב-13 בפברואר ערך את הופעת הבכורה שלו במסגרת הליגה, כשהחליף את אלברו מוראטה בדקה ה-86 בתיקו 1-1 נגד אטאלנטה במסגרת המחזור ה-25 לעונת 2021/2022. הוא ערך ארבע הופעות ליגה בעונה זו.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני יובנטוס
קטגוריה:כדורגלני דיז'ון
קטגוריה:כדורגלני אודינזה
קטגוריה:צרפתים שנולדו ב-2001
מפרצון מיקאלבי

**מפרצון מיקאלבי** או **מיקאלבי קואוב** או **מיקלבי קוב** (באנגלית: **Micalvi Cove**) הוא מפרצון בחוף הדרום מערבי של האי רוברט באיי שטלנד הדרומיים, שבאנטארקטיקה.

רוחב פתחו של המפרצון 1.9 קילומטרים. המפרצון חודר 1.35 קילומטרים אל תוך האי.

מפרצון מיקאלבי ממוקם בין נקודת אדוארדס לבין נקודת זהרי.

בתוך המפרצון ממוקמים סלעי אברן.

## היסטוריה
### מיפוי אזור המפרצון

האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19.

אזור המפרצון מופה לראשונה על ידי סוקרים בריטיים בשנת 1968,מיפוי נוסף, נעשה על ידי סוקרים צ'יליאנים בשנת 1971, סוקרים ארגנטינאים מיפו את האזור בשנת 1980; סוקרים בולגרים מיפו את האזור בשנת 2005, וכן בשנת 2009.

### מקור השם

המפרצון נקרא על שם ספינת הקאטר מיקלווי (Micalvi) ששימשה את המשלחות הצ'יליאניות לאנטארקטיקה.

## קישורים חיצוניים
* תצלום לוויין של אזור המפרצון, תוך סימון אתרים נוספים באזור באתר copernix

מיקאלבי
ההפך (סרט)

**ההפך** הוא סרט טלוויזיה שעלה לראשונה בערוץ הראשון בשנת 2015 בבימויו של עמיחי גרינברג. איתמר רוטשילד, קרן ברגר ורני בלייר בתפקידים הראשיים.

התסריט נכתב על ידי עמיחי גרינברג והוא מבוסס על הספר "ההפך" של אחיו, יהושע גרינברג.

הסרט מדבר על סיפור אהבה טראגי בין בחור ישיבה רוחני לנערה חולת סרטן, המנהלים רומן בלתי אפשרי, הבוחן את גבולות האהבה, האמונה והמסירות האנושית. הקשר מתחיל כתמיכה רוחנית, ולא כרומן אסור. גבולות ההלכה וההתמודדות עימם, יוצרים עולם בעל סתירות, דרכו בוחן בחור הישיבה מחדש את עצמו ואת עולם ההלכה בו הוא חי.

העלילה מסופרת מנקודת מבט רטרואקטיבית של בחור הישיבה כעבור 30 שנה כשהוא כבר ראש ישיבה שעדיין מתייסר בנפשו בעקבות הפרשה הזאת.

## תקציר העלילה
יוחאי (איתמר רוטשילד) הוא בחור ישיבת "עץ החיים" שמקדיש את רוב זמנו ללימוד תורה, להתבוננות בטבע ולמחשבות על יחסיו עם אלוהים. הוא גם משמש כ"רב" בסניף קרוב של בני עקיבא. יום אחד הוא מוזעק לסניף לטפל בנערה בשם איילת (קרן ברגר) שהתעלפה. הוא מפנה אותה לבית חולים למרות רצונה.

לאחר זמן הוא מגיע לביקור בבית הוריה ונפגש אתה ועם אביה (אוהד שחר). האבא מגלה ליוחאי כי איילת סובלת מסרטן בעצמות עם גרורות ומסרבת לקבל טיפול כימותרפי. הוא מבקש מיוחאי כי יתמוך בה רוחנית כדי שתסכים לטיפול.

יוחאי מהסס אך ראש הישיבה (אילן נוב) מאשר לו זאת מבחינת פיקוח נפש ויוחאי מסכים לבסוף. הוא לוקח את איילת לטיול התבוננות בים המלח ומתחיל ביניהם דו-שיח פילוסופי על מהות החיים והיחס לאלוהים. איילת מסכימה לקבל טיפול כימותרפי ויוחאי מלווה אותה לכל הטיפולים.

מצבה של איילת משתפר, הסרטן נסוג ואביה אומר לו שנגמר תפקידו. איילת שהתחילה להתאהב ביוחאי כועסת על החלטתו ונפרדת בזעם. יוחאי חוזר לישיבה אך מתקשה בלימודים הוא חושב כל הזמן על איילת ומציץ בחשאי בקטעי הריקוד שהיא רוקדת. לבסוף הוא מבקש סליחה ומחדש את הקשר ביניהם.

הם מוזמנים לביתה של איילת והאב מתנגד לקשר של איילת עם יוחאי שרוצה להיות אברך ולא יוכל לפרנס אותם. ראש הישיבה מתרה בו כי יצטרך לעזוב את הישיבה והפנימייה אך האהבה חזקה מכל. יוחאי עוזב את הישיבה והם שוכרים דירה קטנה ומתנים בה את אהבתם.

לבסוף מגיעה האמא (עלית קרייז) ומודיעה לאיילת כי הסרטן חזר. יוחאי מבקר אותה בבית החולים וממלא את בקשתה האחרונה - לטבול בים המלח.

כעבור 30 שנה יוחאי (רני בלייר) הוא ראש ישיבה. אחד התלמידים מתייעץ איתו בקשר לחברה שעזב לאחר שחלתה וכעת ברצונו להתחתן אתה. יוחאי נזכר שוב באיילת, הוא מגיע לביתה ואביה הזקן מוסר לו מכתב שהשאירה לו בעניין אהבתם. יוחאי הולך לבית הקברות ומתייפח על קברה.

## צוות השחקנים

## קישורים חיצוניים

*ההפך, באתר יוטיוב
*ההפך, באתר אידיבי
* 
* 
*עמיחי גרינברג מספר על סרטיו העדות וההפך בתוכנית חי בסרט, באתר יוטיוב

קטגוריה:סרטי 2015
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דרמה רומנטית
קטגוריה:סרטים ישראליים משנת 2015
שלומית אהרון ושלושת הטנורים

"**שלומית אהרון ושלושת הטנורים**" הוא אלבום וידאו והופעה משותפים של הזמרת הישראלית שלומית אהרון ושלושה זמרי אופרה ישראלים: יותם כהן, גיא מנהיים ויוסף ארידן. את האלבום הוציאה לאור בשנת 2010 חברת התקליטים הד ארצי. אהרון הזמינה את שלושת זמרי האופרה, המכונים "שלושת הטנורים" כפראפראזה להרכב שלושת הטנורים שפעלו בשנות התשעים והאלפיים. יחד הם הופיעו עימה במופע משותף, שיצא על DVD. המופע שילב בין מוזיקה ישראלית למוזיקת אופרה. ליוו אותם שבעה נגנים בהפקתו של אוהד חיטמן ובעיבודים נוספים של דרור אלכסנדר.

## רשימת רצועות

## הערות שוליים

קטגוריה:אלבומי וידאו מ-2010
קטגוריה:אלבומי הופעה מ-2010
קטגוריה:אלבומי הופעה בעברית
קטגוריה:אלבומי וידאו בעברית
קטגוריה:אלבומי חברת הד ארצי
קטגוריה:שלומית אהרון
בית האוטונומיה הרוסית

[ממוזער|חצר בית האוטונומיה ב-[1904]]
[ממוזער|ועידת [הפועל הצעיר בחצר בית האוטונומיה, 1907 (רשימת המצולמים, באתר תל.אביב.פדיה)]]
**בית האוטונומיה הרוסית** (בכתיב תקופת פעילותו לעיתים נכתב "אבטונומיה") הוא מבנה ברחוב עין יעקב 14 פינת רחוב שלוש 8–10 בנווה צדק בתל אביב-יפו.
## היסטוריה
הבניין הוקם בתחילת המאה ה-20 ביוזמת הרב אליהו דוד רבינוביץ' תאומים (האדר"ת) ולאחר מותו השתייך לבנו, רפאל לוי רבינוביץ'-תאומים. הבית היה מרובה אגפים ובחצרו הגדולה באר מים פרטית. הבית הושכר לתנועת חובבי ציון, אשר העבירה אליו את בית הספר לבנות.

מורי בית הספר התגוררו בקומה התחתונה של הבניין, וכיתות הלימוד היו בקומה העליונה. רוב המורים היו אזרחי האימפריה הרוסית, ובשל משטר הקפיטולציות שהונהג בתקופת השלטון העות'מאני, נהנו מהגנת הקונסול הרוסי. בשל כך כונה הבניין "בית האוטונומיה הרוסית". מעמד זה של הבית נוצל על ידי ראשי היישוב, והעיתון הפועל הצעיר, שנאסרה הפצתו, הודפס בו בהקטוגרף.

גם לאחר שעבר בית הספר ב-1909 אל משכן הקבע שנבנה עבורו (כיום חלק ממתחם מרכז סוזן דלל), המשיכו המורים להתגורר בבית האוטונומיה. הבית היה מרכז תרבותי של היישוב, התארחו בו מורים, סופרים, חלוצים ואנשי־רוח שבאו ליפו מירושלים ומהמושבות, ביניהם יוסף חיים ברנר, ש"י עגנון, ר' בנימין, ש. בן-ציון, יעקב רבינוביץ ואחרים, שניהלו שיחות נלהבות, ויכוחים וריקודים עד שעות הלילה המאוחרות. בבית התקיימו אספות של מפלגות הפועלים פועלי ציון והפועל הצעיר. הכנס הארצי של מפלגת הפועל הצעיר התקיים במקום בפסח 1907.

בבניין זה הוצאו לאור ספרי הלימוד הראשונים בעברית שחוברו או תורגמו על ידי המורים, חלקם חברי חובבי ציון מאודסה, שתמכו במשנתו של אחד העם. מורי בית הספר היו בין מייסדי ארגון המורים, האיגוד המקצועי הראשון ביישוב.

בבית הופעל התיאטרון העברי הראשון. ההצגה הראשונה שהועלתה הייתה על פי המחזה אוריאל אקוסטה מאת קרל גוצקוב. המחזה תורגם על ידי המורים, והם וילדיהם שיחקו בהצגה. בשעות הערב התקיימו שיעורים למבוגרים. כתב העת העומר בעריכת ש. בן ציון נוסד בבניין.

הצייר והסופר נחום גוטמן, שהיה תלמיד בבית הספר, הנציח את המבנה בציוריו בספרו בין חולות וכחול שמיים.

בית האוטונומיה הוכרז כבניין לשימור ברשימת השימור המקורית של עיריית תל אביב-יפו אך לא הוכלל ברשימת השימור של תוכנית "תפרי נוה צדק". ב-2018 הוחלט על קידום התוכנית לשימורו בוועדת השימור של תל אביב-יפו. ב-2021 הוועדה המחוזית לתכנון ולבנייה תל אביב, אישרה להפקדה תוכנית לשימור ולחידוש מבני המתחם. התוכנית נערכה על ידי פיצו קדם אדריכלים ואיריס יוסיף-אור תכנון ושימור, כוללת שימור המבנים והחצר הפנימית, במבנה ברחוב שלוש 8 הותרו שלוש קומות ובמבנה ברחוב שלוש 10 הותרו ארבע קומות.

## קישורים חיצוניים

## הערות שוליים

קטגוריה:בתי ספר יסודיים בישראל
קטגוריה:תל אביב-יפו: בתי ספר שנסגרו
קטגוריה:נווה צדק: חינוך
קטגוריה:חינוך ביישוב
עמרי חורש

**עמרי חורש** (נולד ב-28 ביולי 1981) הוא סופר ואיש תרבות ישראלי.

## ביוגרפיה
חורש נולד ב-1981 בקיבוץ עברון. הוא הרביעי בין חמישה אחים ואחות. אביו, המשורר שלמה חורש, הוא בן הקיבוץ ואמו שוש חורש, שכתבה והוציאה לאור שני ספרי שירה לילדים גדלה בקיבוצים שמרת ומזרע. חורש סיים בשנת 1999 לימודי תיכון בבית החינוך אופק שבקיבוץ. טרום השירות הצבאי יצא לשנת שירות במסגרת גרעין הכשרה של תנועת השומר הצעיר בקן בן-גוריון בעיר חולון. שירת בחיל האוויר שירות צבאי בין השנים 2000–2003.

בשנת 2012 השלים תואר ראשון בלימודי תרבות ממכללת ספיר ובשנת 2016 תואר שני בלימודי השואה מאוניברסיטת חיפה.

את דרכו בענף הספרים התחיל כדובר הוצאות הספרים כתר ומטר, ובהמשך היה עוזרו האישי ומנהל הארכיון של דן אלמגור ועורך מדור הספרים באתר ynet.

מאז 2018 הוא משמש כמנהל הספרייה לקולנוע והארכיון בסינמטק תל אביב.

בדצמבר 2023 עלה על הבמה עיבוד תיאטרוני לספרו "ילד" במסגרת תיאטרון תמונע. את המחזה כתבו וביימו טלי הכט וניר פרנקל ואת האב והבן שיחקו תומר נהיר פטלוק ואמיר בנאי, בהתאמה. ההצגה עלתה בבכורה במסגרת פסטיבל תמונע "תנועה קטנה" בתאריך 29.12.23.

## יצירותיו
* **החלון והמדרגות** – ספר הביכורים של חורש שראה אור ב-2019 בהוצאת ידיעות ספרים.
* **ילד** – ספרו השני של חורש, שהתפרסם ב-2022 בהוצאת תשע נשמות
* **הטמנה** – סיפור במסגרת "פרויקט הסיפור הקצר"
* **חוקי הלשון** – סיפור קצר שהתפרסם ב-2020 באנתולוגיה "סקס" בהוצאת תשע נשמות בעריכת אוריאל קון וג'וליה פרמנטו-צייזלר.
* **הים הוא מרק גדול** – סיפור קולי במסגרת אסופת הסיפורים המוקלטים "עשר דקות גג"
* **הדרך לממילא** – סיפור קצר בגיליון השלישי של כתב העת ספקולציה (2021)
* **שריון ופלומה** – סיפור קצר במסגרת פרויקט "הכל מתחיל בשאלה" של רדיו מהות החיים
* **עכשיו אני שוב אני** – מסה – בגיליון 134 של כתב העת הליקון
* **אלה לא תפוחים** – סיפור קצר שהתפרסם בגיליון יוני 2022 של כתב העת מאזניים
* איברים פנימיים – ספרו השלישי של חורש, שראה אור בשנת 2023 בהוצאת פרדס.

## חיים אישיים
במהלך השנים התגורר חורש בחיפה, בשדרות, בפריז, בבאר-שבע ובאמסטרדם. כיום הוא מתגורר בתל אביב.

## קישורים חיצוניים

* 
* 
* 
* 

## הערות שוליים

קטגוריה:סופרים ישראלים
קטגוריה:עיתונאים ישראלים
קטגוריה:להט"בים ישראלים
קטגוריה:עברון: אישים
קטגוריה:בוגרי בית חינוך אופק, עברון
קטגוריה:בוגרי המכללה האקדמית ספיר
קטגוריה:ישראלים שנולדו ב-1981
גיורא פורדס

**גיורא פּוֹרְדֵס** (נולד בשנת 1947) הוא דובר ישראלי וקצין צה"ל במילואים בדרגת אלוף-משנה, אשר כיהן כשלישו של נשיא המדינה, כדובר בית הנשיא וכדובר הכנסת. כיום משמש דובר ועדת הבחירות המרכזית לכנסת.

## ביוגרפיה
פורדס נולד בפולין, בן לווילהלם ודורוטה ואח לצופיה. עלה לישראל עם משפחתו בשנת 1958 וגדל בשכונת רמת חן ברמת גן.

התגייס לצה"ל לשירות בחיל המודיעין. במלחמת ששת הימים לחם עם כוח מודיעין בסיני, ולאחר המלחמה נכנס לשירות קבע ושירת במחלקת המחקר של אגף המודיעין. בהמשך עבר קורס קצינים והתבקש לסייע לדובר צה"ל בגיבוש מדיניות הפרסום שלו בנושאי ביטחון שוטף.

בשנות ה-70 שירת בחטיבת דובר צה"ל וכן שימש כנציג הסוכנות היהודית בצפון אנגליה וכמנהל משרד העלייה שם. לאחר שובו מאנגליה כיהן כראש ענף קישור לעיתונות (עק"ל) בחטיבת דובר צה"ל עד 1984.

בשנת 1986 התבקש לארגן מחדש את נציגות דובר צה"ל בפיקוד הצפון (בדרגת סגן-אלוף) ועמד בראשה. ביולי 1988 נבחר על ידי נשיא המדינה חיים הרצוג לשמש כשלישו, וכן שימש דוברו עד 1990. המשיך לכהן בתפקידו כשליש הנשיא גם בראשית כהונתו של עזר ויצמן, ולאחר מכן פרש מצה"ל.

לאחר שחרורו המשיך לעסוק בתקשורת ובדוברות. בשנים 1994–1995 כיהן כנציב קבילות הציבור של הרשות השנייה לטלוויזיה ולרדיו, בהמשך כיהן כדובר ועדת החוץ והביטחון של הכנסת וב-1998 מונה לדובר הכנסת ולראש אגף ההסברה שלה. כיהן בתפקיד זה עד 2011 ועם פרישתו נעתר להצעת מנכ"ל הכנסת לעמוד בראש מרכז המבקרים של הכנסת ולהוביל את צוות ההקמה שלו.

במקביל לחלק מכהונתו כדובר הכנסת החל לשמש גם דובר ועדת הבחירות המרכזית, תפקידו אותו הוא מבצע עד היום (2022). פעיל בצוות - ארגון גמלאי צה"ל במחוז דן.

## השכלה וחיים אישיים
פורדס בוגר תואר ראשון במדעי המדינה וקרימינולוגיה מאוניברסיטת חיפה.

נשוי לדורית (לבית שבת), אמנית, ואב לשלושה. מתגורר בתל אביב.

## הערות שוליים

קטגוריה:אלופי-משנה בצה"ל
קטגוריה:דוברים ישראלים
קטגוריה:חיילי דובר צה"ל
קטגוריה:מזכירים צבאיים של נשיא המדינה
קטגוריה:ישראלים ילידי פולין
קטגוריה:עולים בשנות ה-1950
קטגוריה:בוגרי אוניברסיטת חיפה
קטגוריה:ישראלים שנולדו ב-1947
חמרייה שחורה

**חמריה שחורה** (שם מדעי: *Cercotrichas podobe*) היא ציפור ממשפחת החטפיתיים. החמריה השחורה הראשונה נצפתה בישראל בשנת 1981, ומאז היא מגיעה לארץ כל שנה בעונת האביב. ישנם מעט פרטים המקננים בארץ. עד 2015 כלל לא נמצאו פרטים מקננים, ורק אז נמצאו שני זוגות דוגרים, אחד הזוגות מדרום לאילת, והשני בחי-בר יטבתה.

## תיאור המראה החיצוני

החמריה היא ציפור שיר שחורה. זנב החמריה ארוך, עם קצוות לבנים ומאוד בולטים. כאשר היא פורשת את כנפיה אפשר לראות בהן כתם גדול כתום חלודי.

## אזור מחיה
אזור הדגירה העיקרי באזורים היבשים של מזרח אפריקה, ולאורך חופו הצפוני של ים סוף בחצי האי ערב.

### בישראל
מופיעה מדי שנה באילת ובדרום הערבה.

## קישורים חיצוניים

## הערות שוליים

קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:ארץ ישראל: חטפיתיים
קטגוריה:חטפיתיים
סכר לואיסטון

**סכר לואיסטון** (באנגלית: **Lewiston Dam**) הוא סכר עפר וסלעים על הנהר טריניטי, סמוך ל, במחוז טריניטי בצפון-מערב מדינת קליפורניה בארצות הברית. הסכר שוכן 11 קילומטרים במורד הנהר מסכר טריניטי ונבנה על ידי לשכת הטיוב של ארצות הברית בתחילת שנות ה-60 של המאה ה-20 כחלק ממיזם העמק המרכזי הפדרלי לאספקת מי השקיה ל הצחיח.

גובהו של סכר לואיסטון 28 מטרים, והוא יוצר את מאגר המים . הסכר כולל תחנת כוח הידרואלקטרית קטנה. מהסכר מופנים רוב המים מהנהר דרך מנהרה באורך 17.2 קילומטרים לעמק סקרמנטו.

## קישורים חיצוניים

*Trinity River Restoration Program
*USBR Central Valley Operations Office


## הערות שוליים

לואיסטון
קטגוריה:ארצות הברית: מבני אספקת מים
קטגוריה:ארצות הברית: תחנות כוח הידרואלקטריות
נשימה (שיר של חן אהרוני ואסתי גינזבורג)

"**נשימה**" הוא סינגל שהוקלט על ידי הזמר הישראלי חן אהרוני בהשתתפות אסתי גינזבורג. את השיר הוציאה לאור בשנת 2010 חברת התקליטים Mobile1 Music, והוא נכלל כסינגל השני מתוך אלבום הבכורה של הזמר, "חן אהרוני".

## רקע וכתיבה
השיר נכתב והולחן על ידי סהר חגי וניצן קייקוב, שגם הפיק אותו. הוא הוצג כמועמד לכניסה למצעד הפזמונים השבועי של רשת ג' ב-18 במרץ 2010. בשבוע לאחר מכן נכנס לדירוג במקום ה-19. ב-6 במאי, לאחר שישה שבועות במצעד, עלה למקום הרביעי – המיקום הגבוה ביותר אליו הגיע. ב-17 ביוני, לאחר 11 שבועות רצופים, יצא מהמצעד. במצעד הפזמונים העברי השנתי של התחנה ושל גלגלצ דורג במקומות ה-25 וה-28 בהתאמה.

## מיקומי שיא

## קישורים חיצוניים

## הערות שוליים

קטגוריה:שירי חן אהרוני
קטגוריה:דואטים
קטגוריה:שירים בעברית
קטגוריה:סינגלים בהוצאת Mobile1 Music
ווידוברה אידרטספוינין

**ווידוברה אידרטספוינין** (בדנית: **Hvidovre IdrætsForening**, או: **Hvidovre IF** ,**Hvidovre** או בקיצור **HIF**; בתרגום חופשי לעברית: **מועדון הספורט ווידוברה**) הוא מועדון כדורגל דני שמקור בעיריית ווידוברה, שהוא פרוור של קופנהגן. המועדון מארח את משחקיו הביתיים באצטדיון ווידוברה.

המועדון נוסד ב-1925, והוא מועדון כדורגל מוכר וידוע בדנמרק ולזכותו שלוש אליפויות דנמרק, וגביע דני אחד.

## היסטוריה
מועדון הכדורגל ווידוברה נוסד ב-1925, ושיחק בסך הכול 17 עונות בליגה הבכירה מ-1965 עד 1985 וזכה בשלוש אליפויות דנמרק ובתואר גביע אחד במהלך תקופה זו.

בשנת 1962 עלתה הקבוצה לליגה השלישית, ולאחר מכן הגיעה במהירות אל פסגת הכדורגל הדני, כשהיא הגיעה לשיאה כשזכתה באליפות המדינה של שנת 1966. בתחילת שנות ה-70, ווידוברה הייתה מעורבת במאבק על האליפות במשך מספר עונות. ב-1970, הייתה הקבוצה במקום הראשון לפני הסיבוב האחרון במשחק, אך הפסידה את האליפות לאחר הפסד בחוץ מול ויילה בולקלוב. ב-1973 זכתה הקבוצה שוב באליפות, בין היתר בזכות החלוץ הנס אאבך שקבע שיא של 28 שערים ב-22 משחקים. בהמשך עזבו גם הנס אאבך וגם המאמן ארן סורסנסן את המועדון, והוא ירד לליגת המשנה עונה לאחר מכן.

ב-1979 חזרה הקבוצה לליגה הבכירה, כאשר ג'ון סינדינג הפך למאמן, וב-1980 זכתה הקבוצה בגמר הגביע הדני לאחר שגברה 3–5 על לינגבי, ועונה לאחר מכן זכתה באליפות דנמרק בפעם השלישית בתולדות המועדון. השחקן הגדול ביותר של המועדון בתקופה זו היה החלוץ מייקל מנישה, שב-1983 נמכר למועדון הפורטוגלי בנפיקה ליסבון.

ב-1984 הצליח ווידוברה להשיג את השוער הכשרוני הצעיר פטר שמייכל ששיחק אצלה עד 1987, ועזר לה לעלות ליגה ב-1986, אך נפרדה ממנו כאשר נמכר לברונדבי, ולאחר מכן ירדה הקבוצה שוב לליגת המשנה. בהמשך, התדרדרה הקבוצה אף עוד והגיעה עד לליגה הדנית השלישית. עם יאן קלבורג כמאמן, לעומת זאת, בעונת 1996/1997 המועדון חזר לליגה הבכירה במהרה, אך לעונה אחת בלבד.

מ-1997 עד 2003 שיחקה ווידוברה בליגה השנייה, ומ-2000 עד 2002 החל להשקיע שחקן העבר, פיטר שמייכל, במועדון. אבל, כאשר שוער הנבחרת לשעבר פרש מהנהלת הקבוצה, הבסיס הפיננסי שלה נעלם, וב-2004 הגיעה שוב לליגה השלישית, שם היא נמצאת כיום, כאשר מדי פעם היא מצליחה להעפיל לליגת המשנה.

בעונת 2022/2023 העפילה לליגה הבכירה, אך חזרה לליגת המשנה תוך עונה אחת.

## תארים
* **[[ליגת העל הדנית]]**: 3 זכיות
** 1966, 1973, 1981
** סגנות אחת: 1971
* **[[הגביע הדני]]**: זכייה אחת
** 1980

## קישורים חיצוניים

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-1925
דופסיק

**דופסיק** (באנגלית: **Dopesick**) היא מיני סדרת דרמה אמריקאית, שנוצרה על ידי דני סטרונג עבור הולו. מבוסס על ספר העיון "Dopesick: Dealers, Doctors, and the Drug Company that Addicted America" מאת בת' מייסי, היא עלתה לשידור ב-13 באוקטובר 2021 והסתיים ב-17 בנובמבר 2021, לאחר שמונה פרקים.

## דמויות ושחקנים
רוב הדמויות בסדרה הן דמויות בדיוניות; מאונטקאסל, רמזייר ובני משפחת סאקלר הם הדמויות הראשיות היחידות המבוססות על אנשים אמיתיים.

### דמויות ראשיות
* **ד"ר סמואל פיניקס** (מייקל קיטון)
* **ריק מאונטקאסל** (פיטר סארסגארד)
* **ריצ'רד סאקלר** (מייקל סטולברג)
* **בילי קאטלר** (ויל פולטר)
* **רנדי רמזייר** (ג'ון הוגנקר)
* **בטסי מאלום** (קייטלין דיוור)
* **ברידג'ט מאייר** (רוזריו דוסון)

### דמויות משניות
* **ג'ון בראונלי** (ג'ייק מקדורמן)
* **ג'רי מאלום** (ריי מקינון)
* **גרייס פל** (קלאופטרה קולמן)
* **פול מנדלסון** (ראול אספרזה)
* **מייקל פרידמן** (וויל צ'ייס)
* **אמבר קולינס** (פיליפה סו)
* **דיאן מאלום** (מייר וינינגהם)
* **ריימונד סאקלר** (לורנס ארנסיו)
* **קת' סאקלר** (ג'יימי ריי ניומן)
* **ליאה טרנר** (ארישה קונר)
* **ג'ונתן סאקלר** (איאן אונטרמן)
* **הווארד אודל** (ברנדן פטריק קונור)
* **בת' סאקלר** (אנדריאה פרנקל)
* **תרזה סאקלר** (ווינסום בראון)
* **ד"ר פול גולדנהיים** (אלן קמפבל)
* **סינתיה מקורמיק** (רבקה ויסוקי)
* **האחות בת' דייוויס** (מייגן פיי)
* **[[רודי ג'וליאני]]** (טרבור לונג)

## תגובות
### ביקורות
אתר הביקורות Rotten Tomatoes דיווח על דירוג של 88% עם דירוג ממוצע של 7.6/10, בהתבסס על 69 ביקורות. קונצנזוס המבקרים של האתר קורא: "הסדרה שוקעת לפעמים מתחת לנושא המרכזי שלה, אבל הופעות חזקות של מייקל קיטון וקייטלין דיוור וגישה אמפתית לאנשים האמיתיים מאוד שהושפעו ממשבר האופיואידים יוצרים דרמה מזעזעת". Metacritic, המשתמשת בממוצע משוקלל, קיבלה ציון של 68 מתוך 100 על סמך 25 מבקרים, מה שמצביע על "ביקורות חיוביות בדרך כלל".

### פרסים

## קישורים חיצוניים
* 

## הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות

קטגוריה:ארצות הברית: סמים
קטגוריה:פוקס: תוכניות וסדרות
קטגוריה:הולו: תוכן מקור
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2021
שקט אמיתי

"**שקט אמיתי**" הוא אלבום האולפן החמישי והאחרון של הזמרת הישראלית שלומית אהרון. את האלבום הוציאה לאור בשנת 2015 חברת התקליטים NMC. בין השירים שהצליחו מתוך האלבום נמנים "תגיד לי", שנכתב על ידי שלמה ארצי ו"ספרי לי רק דברים טובים", שכתבו והלחינו אדמית הראל ורמי קליינשטיין.

## רשימת רצועות

## הערות שוליים

## קישורים חיצוניים

קטגוריה:אלבומי שלומית אהרון
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
בואי נרקוד

**בואי נרקוד** הוא סינגל שהוקלט על ידי הזמר הישראלי חן אהרוני בהשתתפות הצמד המוזיקלי האולטראס. את השיר הוציאה לאור ב-21 במרץ 2018 חברת התקליטים Mobile1 Music.

## רקע וכתיבה
השיר נכתב על ידי אהרוני והאולטראס, לצד סהר חגי וניצן קייקוב, שגם הפיק אותו. בשיאו, דורג במקום החמישי ב, בשבוע של 7 ביוני 2018. הוא גם דורג במקום התשיעי במצעד הסינגלים השבועי של המדיה פורסט (פזמונים עבריים). בסמוך לצאתו עלה לפלטפורמת הספוטיפיי, שם צבר למעלה מ-317 אלף השמעות. הווידאו קליפ שלו צבר למעלה מ-1.7 צפיות ביוטיוב.

## מיקומי שיא

## הערות שוליים

קטגוריה:שירים בעברית
קטגוריה:סינגלים בהוצאת Mobile1 Music
גרמן אונוגקה

**גרמן אולגוביץ' אונוגקה** (ברוסית: **Герман Олегович Ону́гха**; נולד ב־6 ביולי 1996 במוסקבה שברוסיה) הוא כדורגלן רוסי המשחק בעמדת החלוץ בקבוצת קייסריספור.

## קריירת מועדונים
אונוגקה החל את הקריירה המקצוענית שלו בקבוצות זניט פנזה ווולגר אסטרחן מהליגות הנמוכות ברוסיה. ב-9 ביולי 2018 חתם בקרסנודאר, והחל לשחק בקבוצת המילואים שלה, קרסנודאר-2. בסך הכל ערך שתי הופעות בקבוצה הראשונה של המועדון במסגרת ליגת העל הרוסית, וכן הושאל לטמבוב מליגת העל הרוסית, במדיה ערך 11 הופעות ליגה והבקיע ארבעה שערים, ולוויילה בולקלוב מליגת העל הדנית, במדיה ערך 17 הופעות ליגה והבקיע חמישה שערים. לאחר תקופת ההשאלה חתם במועדון הדני באופן קבוע.

ב-14 ביולי 2021 הושאל אונוגקה לקריליה סובייטוב סמרה מליגת העל הרוסית, במדיה שיחק כחודש וחצי וערך ארבע הופעות ליגה, ולאחר מכן הושאל לרובין קאזאן מליגת העל הרוסית, במדיה ערך 23 הופעות ליגה והבקיע שני שערים.

ב-3 בספטמבר 2022 הושאל אונוגקה למשך עונה אחת לבני סכנין מליגת העל הישראלית.

## קישורים חיצוניים

## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מוסקבה: כדורגלנים
קטגוריה:כדורגלני וולגר אסטרחן
קטגוריה:כדורגלני קרסנודאר
קטגוריה:כדורגלני טמבוב
קטגוריה:כדורגלני ויילה בולקלוב
קטגוריה:כדורגלני קריליה סובייטוב סמרה
קטגוריה:כדורגלני רובין קאזאן
קטגוריה:כדורגלני בני סכנין
קטגוריה:כדורגלני פ.צ. קופנהגן
קטגוריה:כדורגלנים זרים בישראל
קטגוריה:כדורגלני קייסריספור
קטגוריה:רוסים שנולדו ב-1996
כביש 333

**כביש 333** או **שדרות בן-גוריון** הוא כביש רוחב במערב ירושלים, המהווה את הכניסה הראשית לעיר דרך גבעת שאול. הכביש בעבר היה חלק מתוואי כביש 1, עד לפתיחת דרך יצחק שמיר והסטת תוואי כביש 1 אליו. עם זאת, הוא עדיין מתואר כחלק מתוואי כביש ירושלים–תל אביב.

## היסטוריה
מקורו של כביש זה הוא למעשה בסלילת כביש תל אביב-ירושלים (כביש 1), אשר מקורו בדרך העתיקה בין יפו לירושלים דרך רמלה (כביש 44), לטרון, שער הגיא ואבו גוש. המקטע שהיום שייך לכביש 333 הוא המקטע בין מחלף שער מוריה, עד לכניסה לירושלים דרך צומת גינות סחרוב.

בשנת 2007 נסללה דרך יצחק שמיר (המוכרת כ**כביש 9**) כדרך ישירה בין מוצא למחלף יגאל ידין והמשך תוואי כביש 1 לכיוון מעלה אדומים וצומת בית הערבה בכביש ירושלים-יריחו. בעקבות כך, בוטל סימון שדרות בן-גוריון כחלק מכביש 1, אם כי בפי רבים הכביש עדיין נחשב לחלק מתוואי כביש ירושלים–תל אביב.

במרץ 2017 החלו עבודות לשדרוג צומת גינות סחרוב למחלף, ובשנת 2021 נפתח מחלף גינות סחרוב לתנועה. במקביל, נעשו עבודות במחלף שער מוריה אשר סידרו מחדש את התנועה, כך שהנתיבים השמאליים הם אלו שמפנים לתוואי עמק הארזים, והנתיבים הימניים מפנים לשדרות בן-גוריון. נתיב התחבורה הציבורית, שהוקם בעשור השני של המאה ה-21, נשאר כנתיב השמאלי ונשאר על תוואי שדרות בן-גוריון.

לאחר פתיחת מחלף גינות סחרוב, סומנו שדרות בן-גוריון לראשונה ככביש 333.

## מחלפים וצמתים לאורך הכביש
} - שדרות בן-גוריון'''
|-
| align="center" |0
| align="center" |מחלף שער מוריה
| align="center" |25x25 פיקסלים
| align="center" |מוצא
| align="center" |
|-
| align="center" |1.7
| align="center" |מחלף גינות סחרוב
| align="center" |35x35 פיקסלים
| align="center" |הר המנוחות, גבעת שאול
| align="center" |דרך מגיני ירושלים
|-
| align="center" |2.8
| align="center" |מחלף גבעת שאול
| align="center" |40x40 פיקסלים
| align="center" |גבעת שאול
| align="center" |, רחוב גבעת שאול, רחוב כתב סופר
|}
לאחר מחלף גבעת שאול, הכביש אינו מסומן ככביש 333. עם זאת, ממשיך תוואי הכביש כשדרות ויצמן, דרך צומת גשר המיתרים עם רחוב יפו ורחוב ירמיהו (כביש 417), וצומת כיכר שלום ש. שטרית עם שדרות הרצל (כביש 386). לאחר מכן התוואי מסתיים בצומת עם שדרות שז"ר ושדרות הרצל.

## ראו גם

* כביש 16
* רובע הכניסה לעיר
* תחבורה בירושלים

## הערות שוליים

קטגוריה:ירושלים: כבישים
קטגוריה:הנצחת דוד בן-גוריון
קטגוריה:הכניסה הראשית לירושלים
חמש דקות (שיר)

"**חמש דקות**" הוא סינגל שהוקלט על ידי הזמר הישראלי חן אהרוני. את השיר הוציאה לאור חברת התקליטים Mobile1 Music, והוא נכלל כסינגל מתוך אלבומו השני של הזמר, "נוסע רחוק".

## רקע וכתיבה
השיר נכתב, הולחן והופק על ידי ג'וני גולדשטיין. הוא הוצג כמועמד לכניסה למצעד הפזמונים השבועי של רשת ג' ב-18 באוקטובר 2012. בשבוע לאחר מכן נכנס לדירוג במקום השביעי – המיקום הגבוה ביותר אליו הגיע. ב-22 בנובמבר, לאחר ארבעה שבועות רצופים, יצא מהמצעד.

## מיקומי שיא

## הערות שוליים

קטגוריה:שירי חן אהרוני
קטגוריה:שירים בעברית
קטגוריה:שירים שהופקו על ידי ג'וני גולדשטיין
קטגוריה:שירים על זמן
קטגוריה:סינגלים בהוצאת Mobile1 Music
HOMO ו-LUMO

[ממוזער|דיאגרמה של דרגות ה־HOMO וה־LUMO של מולקולה. כל עיגול מייצג [אלקטרון וכל קו מייצג אורביטל מולקולרי. כאשר פוטון בעל אנרגיה גבוהה מספיק פוגע באלקטרון ב־HOMO, הוא יתערר ל־LUMO.]]
בכימיה, **HOMO** ו־**LUMO** הם שני סוגי אורביטלים מולקולרים. המילים הם ראשי תיבות של ***H'''ighest '''O'''ccupied '''M'''olecular '''O'''rbital'' (ב[[עברית]]: ''האורביטל המולקולרי המאוכלס הגבוה ביותר'') ושל ***L**owest **U**noccupied **M**olecular **O**rbital'' (בעברית: ''האורביטל המולקולרי שאינו מאוכלס הנמוך ביותר''). HOMO ו־LUMO נקראים לעיתים ''אורביטלי החזית'' (ב[[אנגלית]]: ''frontier orbitals'') למשל ב[[תאוריית אורביטלי החזית]] .

==מרווח ה־HOMO-LUMO==
הפרש האנרגיה בין ה־LUMO ל־HOMO נקרא ''מרווח ה־HOMO-LUMO''. גודל המרווח יכול לסייע בחיזוי ה[[חוזק חומרים|חוזק]] והיציבות של [[קומפלקס (כימיה)|קומפלקסים]] של [[מתכות מעבר]], כמו גם את הצבע שהן ייצרו ב[[תמיסה]]. ככלל, ככל שהמרווח גדול יותר כך הקומפלקס יציב יותר.

== מוליכים למחצה ==
אם נשווה בין תאוריית ה־HOMO ו־LUMO לבין תאוריית [[מבנה פסים]], נראה כי דרגת ה־HOMO היא ל[[מוליכים למחצה]] [[תרכובת אורגנית|אורגניים]] בערך מה ש[[פס ערכיות|פס הערכיות]] הוא למוליכים למחצה [[תרכובת אי-אורגנית|אי אורגניים]] ו[[נקודה קוונטית|נקודות קוונטיות]]. אנלוגיה דומה ניתן לעשות בין ה־LUMO לבין [[פס הולכה|פס ההולכה]].

== כימיה אורגנו-מתכתית ==
ב[[כימיה אורגנו-מתכתית]], גודל ה־LUMO יכול לעזור בקביעה היכן תתרחש תגובת סיפוח ל[[ליגנד#סוגי ליגנדים|ליגנדי π]] ([[חוקי גרין–דייוויס–מינגוס]] ).

== SOMO ==
**SOMO**, קיצור של ***S*'emi **O**ccupied **M**olecular **O**rbital* (בעברית: *האורביטל המולקולרי שמאוכלס למחצה*), למשל דרגת HOMO שהיא חצי מאוכלסת, כלומר יש לדרגה זו רק אלקטרון אחד [[רדיקלים חופשיים|רדיקלי]].

== גלריה ==
<gallery>
קובץ:CO2 HOMO.gif|מודל תלת מימד של דרגת ה־HOMO ב-<chem>CO2</chem>
קובץ:CO2 LUMO.gif|מודל תלת מימד של דרגת ה־LUMO ב-<chem>CO2</chem>
</gallery>

== ראו גם ==
* [[תגובת דילס-אלדר]]
* [[קונפיגורציה אלקטרונית]]
* [[ליגנד]]
* [[מוליך למחצה]]

== לקריאה נוספת ==
* Fleming, Ian. *'Molecular Orbitals and Organic Chemical Reactions''', Wiley, 2009. 

## קישורים חיצוניים

## הערות שוליים

קטגוריה:כימיה קוונטית
קטגוריה:כימיה תאורטית
קטגוריה:קשרים כימיים
חצי האי שמידט (אנטארקטיקה)

**חצי האי שמידט** (באנגלית: **Schmidt Peninsula**) הוא חצי אי קטן, המקושר במצר יבשה אל חצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה.

מצר הים המקשר בין חצי האי שמידט לבין חצי האי האנטארקטי, מקושר אל כף לגופיל שבחצי האי טריניטי.

הקצה המערבי של חצי האי שמידט הוא נקודת באהאמונדה.

## היסטוריה
### גילוי ומיפוי הנונאטאק

הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

שמו של חצי האי ניתן לו על ידי משלחת החקר הצ'יליאנית לאנטארקטיקה, אשר חקרה את אנטארקטיקה בעונת המחקר (הקיץ האנטארקטי) שבשנים 1947–1948.

חצי האי נקרא על שם קפטן הוגו שמידט פראדו, מצבא צ'ילי, שהיה המפקד הראשון של בסיס חנרל ברנרדו אוהיגינס ריקלמה שהוקם בשנת 1948 בחצי האי הזה.

שמידט
שמידט